गुर्जर महासभा की बैठक में सम्मेलन पर चर्चा
बयाना| अखिलभारतीय वीर गुर्जर महासभा की बैठक महरावर गांव में पूर्व सरपंच मोहरपाल की अध्यक्षता में हुई। बैठक में प्रदेश स्तरीय गुर्जर सामूहिक विवाह सम्मेलन के लिए तीन जनवरी को प्रस्तावित परिचय सम्मेलन में विवाह योग्य युवक-युवतियों से पहुंचने का आह्वान किया। जिलाध्यक्ष सत्यप्रकाश छाबड़ी ने बताया कि परिचय सम्मेलन जयपुर के पांच बत्ती के पास होगा तथा विवाह सम्मेलन 10 मार्च फुलेरा दूज पर जयपुर के आदर्श नगर स्थित दशहरा मैदान में होगा। बैठक में वक्ताओं ने कहा कि सामूहिक विवाह सम्मेलनों से फिजूलखर्ची पर रोक लगती है। इस मौके पर फत्ते अधाना, गोविंद, सुजान सिंह, चतर सूपा, मोहन सिंह आदि मौजूद थे।
awa_Deva hin_Deva